
R E F E R A T   D E   A P R O B A R E 
privind rectificarea  bugetului local al Municipiului Brad pe anul 2022

 	În bugetul local al Municipiului Brad pe anul 2022 s-au încasat venituri în plus față de cele prognozate în suma de 425,34 mii lei,  veniturile stabilindu-se  în sumă de 48.179,26 mii lei, iar cheltuielile în sumă de 51.559,62  mii lei, astfel cum rezultă din Referatul nr. 59970/12.12.2022 al Serviciului Buget, Finanțe, Contabilitate, Taxe și Impozite Locale din aparatul de specialitate al Primarului Municipiului Brad.
	Din totalul veniturilor încasate în plus de către Municipiul Brad, suma de 13,55 mii lei a fost alocată de către Ministerul Lucrărilor Publice, Dezvoltării și Administrației pentru cererea de prefinanțare aferentă Proiectului finanțat prin Programul Operațional Capacitate Administrativă, cu titlul ”Creșterea gradului de implementare a măsurilor anticorupție în municipiul Brad”, cod SMIS 151785, iar suma de 386,19 mii lei provine din cote defalcate din impozitul pe venit conform adresei nr. HDG_STZ 25.716/08.12.2022 a Administrației Județene a Finanțelor Publice Hunedoara, înregistrată la Primăria Municipiului Brad sub nr. 59.513/08.12.2022.
	Astfel, bugetul local al Municipiului Brad pe anul 2022 se majorează cu suma de 425,34 mii lei la următoarele capitole bugetare:
       - 03.02 ”Impozit pe venit” …………………………………………… 3,03 mii lei;
       - 04.02 ”Cote și sume defalcate din impozitul pe ventit” …………  386,19 mii lei;
       - 07.02 ”Impozite și taxe pe proprietate”…………………………     11,00 mii lei;
       - 18.02  ”Alte impozite și taxe fiscale” ..............................................    4,43 mii lei;
       - 33.02  ”Venituri din prestări de servicii și alte activități ”................. 6,43 mii lei;
       - 36.02 ”Diverse venituri” .....................................................................0,52 mii lei;
       - 39.02. ”Venituri din valorificarea unor bunuri”  ................................0,19 mii lei;
       - 48.02.”Sume primite de la UE”  ........................................................13,55 mii lei.
iar cheltuielile bugetului local al Municipiului Brad pe anul 2022 se majorează cu suma de  425,34 mii lei la  următoarele capitole bugetare : 
       -  51.02. ”Autorități publice și acțiuni externe” ..................................13,55 mii lei;
       - 70.02.  ”Locuințe servicii și dezvoltare publică” ............................. 49,19 mii lei;
       - 84.02. ”Transporturi” .....................................................................362,60 mii lei.

 Se impune, totodată, virarea de credite de la un capitol bugetar la altul după cum urmează:
          - 67.02  ”Cultură recreere și religie”........................................(+) 170,19 mii lei;
          - 70.02  ”Locuințe, servicii și dezvoltare publică”................... (+) 298,41 mii lei;
          -  81.02 ”Combustibili și energie” .........................................    (-) 500,00 mii lei;
          - 84.02. ” Transporturi” ...........................................................  (+)  31,40 mii lei.
	În contextul celor de mai sus am inițiat prezentul proiect de hotărâre prin care am propus rectificarea bugetului local al municipiului Brad pe anul 2022 și-l supun spre dezbatere și aprobare plenului Consiliului Local al Municipiului Brad în forma prezentată.     	
Invoc în susţinerea propunerii mele prevederile Secţiunii a II-a  din Legea nr. 317/2021 a bugetului de stat pe anul 2022, ale  art.1 alin. 2, art. 8, art. 39 şi art. 58 alin.1 lit. a din Legea nr. 273/2006 privind finanţele publice locale, cu modificările şi completările ulterioare, ale O.U.G. nr. 160/2022 cu privire la rectificarea bugetului de stat pe anul 2022, ale art. 88 și art.129 alin. 4 lit. a din O.U.G. nr. 57/2019 privind Codul administrativ, cu modificările și completările ulterioare, precum și ale  art. 11 alin. 4 din Legea nr. 554/2004 a contenciosului administrativ, actualizată.

